**ОБЩИНСКА ИЗБИРАТЕЛНА КОМИСИЯ – АКСАКОВО**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р О Т О К О Л**

**№ 41**

Днес, 27.08.2020г. /двадесет и седми август, две хиляди и двадесета година/, в 17:00ч., в община Аксаково, ул. „Георги Петлешев” № 58Б, ет.1, се проведе заседание на Общинска избирателна комисия – община Аксаково, назначена с Решение № 891-МИ от 30.08.2019 г. на ЦИК за произвеждане на изборите за общински съветници и за кметове на 27 октомври 2019г.;

На заседанието присъстваха:

**ПРЕДСЕДАТЕЛ :**

Ирина Иванова Добрева

**СЕКРЕТАР :**

Петранка Стоянова Стоилова

**ЧЛЕНОВЕ :**

Нели Стоянова Куклева

Нина Атанасова Димитрова

Живка Георгиева Живкова

Евгени Йорданов Колев

Калинка Пенчева Александрова

Анжело Петров Петров

Мария Петкова Поппеткова-Гичева

Цветелин Радославов Костов

Величка Коева Парушева

**ОТСЪСТВАТ :**

Валя Маринова Неделчева

Христо Тодоров Христов

Заседанието се ръководи от Председателят на ОИК, който установи, че на заседанието присъстват 11 (единадесет) членове на ОИК.

На основание чл. 85, ал. 3 от Изборния кодекс е налице изискуемия от закона кворум за провеждането на заседание и за приемането на валидни решения.

Председателят откри заседанието.

След откриване на заседанието Председателят на ОИК направи предложение заседанието на комисията да протече при следния

**ДНЕВЕН РЕД :**

1. Уведомяване на ЦИК да направи предложение до Президента на Република България за насрочване на частични местни избори за кмет на кметство с. Слънчево, общ. Аксаково;
2. Разни

ПРЕДСЕДАТЕЛ ИРИНА ДОБРЕВА: Добър ден, колеги. В залата присъстват 11 (единадесет) членове на Общинска избирателна комисия – Аксаково, което ми дава основание да открия заседанието на комисията. Всеки от Вас разполага пред себе си с проект на дневен ред, с въпросите, които ще се разискват на днешното заседание. Има ли предложения за включване на други въпроси в дневния ред?

Ако няма, моля процедура по гласуването му.

**ГЛАСУВАЛИ 11 членове на ОИК – Аксаково:**

***„За”*** - 11 *(Ирина Иванова Добрева; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Дневният ред се приема.**

ПРЕДСЕДАТЕЛ ИРИНА ДОБРЕВА: Колеги, гласувахме дневния ред и преминаваме към разглеждане на ***Т.1 ОТ ДНЕВНИЯ РЕД –*** Уведомяване на ЦИК да направи предложение до Президента на Република България за насрочване на частични местни избори за кмет на кметство с. Слънчево, общ. Аксаково. Колеги, на предходно наше заседание, взехме Решение № 320/18.08.2020г. за предсрочно прекратяване пълномощията на Красимир Петров Михалев, избран за кмет на кметство с. Слънчево, общ. Аксаково. На основание чл.42, ал.5 от ЗМСМА, решението подлежи на обжалване в 7 - дневен срок от обявяването му пред Административен съд – Варна по реда на чл. 459 от Изборния кодекс. Решението е обявено веднага след заседанието на 18.08.2020г., а срокът за неговото обжалване изтича на 25.08.2020г. В ОИК – Аксаково не са постъпили жалби за оспорване на цитираното решението, поради което същото е влязло в законна сила, считано от 26.08.2020г. По процедура, следващото решение, което трябва да вземем е относно уведомяване на ЦИК да направи предложение до Президента на Република България за насрочване на частични местни избори за кмет на кметство с. Слънчево, общ. Аксаково.

Във връзка с изложеното по-горе, Ви предлагам следния проект на

**РЕШЕНИЕ № 321**

На основание  чл.87, ал.1, т.1 и т.30, и чл. 463, ал.1 и ал.2 от Изборния кодекс, във връзка с Раздел ІІІ, т. 4, буква „Б“ и т.4.2 от Решение 1685-МИ от 20.11.2019г. на ЦИК, Общинска избирателна комисия – Аксаково

**РЕШИ:**

**1.** Уведомява ЦИК да направи предложение до Президента на Република България за насрочване на частични местни избори за кмет на кметство с. Слънчево, общ. Аксаково.

Решението подлежи на оспорване пред Централната избирателна комисия в тридневен срок от обявяването му, на основание чл. 88, ал. 1 от ИК.

ПРЕДСЕДАТЕЛ ИРИНА ДОБРЕВА: Колеги, има ли предложения по така предложеното решение? Не виждам. Преминаваме към процедура по гласуване.

**ГЛАСУВАЛИ 11 членове на ОИК – Аксаково:**

***„За”*** - 11 *(Ирина Иванова Добрева; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Решението се приема.**

***Т.2 ОТ ДНЕВНИЯ РЕД –*** Разни.

ПРЕДСЕДАТЕЛ ИРИНА ДОБРЕВА: Има ли някой, който желае да се включи с други разисквания, или ако няма други изказвания да преминем към закриване на заседанието. Няма желаещи.

Благодаря Ви за вниманието.

Поради изчерпване на дневния ред закривам заседанието в 17,20 ч.

ПРЕДСЕДАТЕЛ :

Ирина Добрева

СЕКРЕТАР :

Петранка Стоилова